الله يجازيك يا عم عبد الناصر
['Beronzya.2', '45.100.29.216', 'Meno25', 'HitomiAkane', '77.31.217.193', 'Raafat', 'GhalyBot', '2001:16A2:C0AA:CF53:68F1:46E7:8B9F:3DA6', 'كريم رائد', '2001:16A2:C0A4:FFCD:68F1:46E7:8B9F:3DA6', '2001:16A2:C0A2:C394:7930:EE87:D2BA:23AA', 'MenoBot']
الله يجازيك يا عم عبد الناصر هيا قصيده قوميه مصريه بالعاميه المصريه للشاعر المصرى الكبير عبد الرحمن الابنودى الكلمات الليل ملي الألم عاصر لسه اللى بيبيع أمته كسبان وكل يوم أطلع أنا الخاسر أما انتا خميت مصر دى خمه يوم ما ناديت بالعشق للأمه ورطتنا نعشق خريطه عبيطه بشر ما نعرفهاش بلاد ما بنزورهاش إلا فواعليه بنايين سواقين خدامين طباخين كناسين بلاد أسافرها سعيد أرجع حزين حبيتها زى ما قلت لى اكتر الأجنبى ما استكترتش عليا تستكتر الاجنبى ما اتظنطرتش عليا تتظنطر الأجنبى ما اتنقورتش عليا تتنقور تطمع دمعى تعاسة راتبى لهم انا اعمل غبى آدى الألم يا عم عبد الناصر زاحف بيحاصر وآدى الجميع خاسر آدى فجر أمتنا الجميل مغلوب آدى انتحار الأمه بالمقلوب وأنا غريب الدار لابسنى توب العار ساكن فى وطنى بالإيجار قاعد أنا الجسر القي اله من قلب اللهيب نشاله قلبى ساقية حزن ياله باغنى ما أعرف مغنا وللا عديد زى افتكار الميتين العيد باعانى وحدانى شياطينى لابسانى الأمه قدامى مفارقانى يا رب ما تحببنى الناس الملاح تانى يا رب ما ترجعنى أعشق ضحكة إخوانى يا رب كرهنى أوطانى ما أخيبك أم ما أتعسك أمه لا عقل ولا همه لا مصدقه فعلك لا تحفظى كلمه أمه تدور تلف تقيله مش هتخف حماسيه وحماسها بكتير ساعه يجف أمه بتتخاب أمه بتتعابط أمه مالهاش لا زابط ولا رابط ولا كبير عيله ولا قرابة دم فكره وهميه ما تورث اللا الهم ما تحل عنى يا عم إحنا ورثنا كلام إحنا تاريخنا كلام عشان كده لما تقول امه علاطول أقول بكام ما هو حب دبرنى تاريخ فكرنى طريق نورنى مصير بصرنى دا انا بقيت عربى من قبل ما ألقا اللى يمصرنى أنا انتمائى لأمتى ممسخرنى محسوبه الأحزان عليا الفرح تنكرنى ياللى إنتى لا أمه ولا انتى أم فيه أم ما تعرفش ساعة الألم تضم أد ما ننورها هيه مضلمه أد ما نعلمها مش متعلمه كل ليله بايته مظلومه وهيه الظالمه آخرة السكك الوعار مجد متلطخ بعار أد ما نحجمها تفلت الإطار السلاح من صنع بره الكلام من صنع بره المآكل الملابس الهوا البارد فى بيتى صنع بره لا نسجت الهدمه لا زرع ولا اكتفيت شفتها جريت اشتريت جلابيتى عمتى سجادتى حواديت الصغار الحلاوه حلوه مره شغل بره إيه يهم إن مت علشان البشر ولا سبت الديب يصر واتغابيت أو نسيتها أو اتناسيت الشهاده مجانيه والبطولات نفحات استعراضيه والليل ملي والألم عاصر لسه اللى بيبيع أمته كسبان كل يوم أطلع أنا الخاسر الله يجازيك يا عم عبد الناصر مصادر تصنيف شعر مصرى تصنيف اشعار عبد الرحمن الابنودى